stanford-oval/wikipedia huggingface dataset:
פלאנודונטה
מיון

תת-סדרה פלאנודונטה (Palaeanodonta)
סוג Arcticanodon
סוג Melaniella
סוג Molaetherium
סוג Amelotabes
משפחה Escavadodontidae
סוג Escavadodon
משפחה Epoicotheriidae
סוג Alocodontulum
סוג Auroratherium
סוג Pentapassalus
סוג Dipassalus
סוג Tetrapassalus
סוג Epoicotherium
סוג Tubulodon
סוג Xenocranium
משפחה Metacheiromyidae
סוג Propalaeanodon
סוג Palaeanodon
סוג Brachianodon
סוג Mylanodon
סוג מטצ'ירומיס (Metacheiromys)
משפחה Ernanodontidae
סוג ארננודון (Ernanodon)
עת להרוג

| --- | --- |

כרזת הסרט
 מבוסס על:  A Time to Kill 
 בימוי:  ג'ואל שומאכר 
 הופק בידי:  ארנון מילצ'ן, ג'ון גרישם 
 תסריט:  ארנון מילצ'ן, ג'ון גרישם
 עריכה:  ויליאם שטיינקמפ 
 שחקנים ראשיים:  מתיו מקונוהיי, סמואל ל. ג'קסון, סנדרה בולוק, קווין ספייסי
 מוזיקה:  אליוט גולדנטל 
 צילום:  פיטר מנזיס 
 מדינה:  ארצות הברית 
 חברת הפקה:  Regency Enterprises, האחים וורנר 
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  24 ביולי 1996
 משך הקרנה:  149 דקות
 שפת הסרט:  אנגלית 
 סוגה:  סרט פשע, סרט מתח, סרט מבוסס יצירה ספרותית, סרט דרמה, סרט בית משפט, סרט ויגילנטה 
 תקציב:  40,000,000$
 הכנסות באתר מוג'ו:   timetokill
 דף הסרט ב־IMDb
 
עת להרוג (באנגלית: A Time to Kill) הוא עיבוד קולנועי משנת 1996 לרומן מאת ג'ון גרישם משנת 1989 הנושא את אותו השם. הסרט בוים על ידי ג'ואל שומאכר, והשחקנים הראשיים בו הם: מתיו מקונוהיי, סנדרה בולוק, סמואל ל. ג'קסון וקווין ספייסי.
תקציר העלילה

הסרט מתאר את האירועים שקרו בעיר קנטון במדינת מיסיסיפי שבארצות הברית, על פי ספרו של ג'ון גרישם. טניה היילי, ילדה שחורה בת 10 נאנסת ומוכה באכזריות על ידי שני בחורים לבנים. האנסים נעצרים על ידי השריף והמשטרה המקומית, אולם טרם העמדתם למשפט, אבי הילדה, קארל לי היילי (סמואל ל. ג'קסון) לוקח את החוק לידיו ורוצח את השניים על מדרגות אולם הדיונים בהארכת מעצרם.
מרבית הסרט מתאר את האירועים שמתרחשים בתוך כותלי בית המשפט עת מועמד האב הרוצח לדין בגין הרצח, ואם יימצא אשם, הוא צפוי לגזר דין מוות. אנשי העיר חלוקים בין אלה שרוצים להוציא אותו להורג, לבין אלה שחושבים שעשה את הדבר הנכון. חלוקה זו מונעת על רקע אפליה גזעית. עד מהרה המשפט הופך להיות קרקס תקשורתי וחברתי. עורך הדין ג'ייק בריגאנס (מתיו מקונוהיי), פרקליט צעיר וחסר ניסיון עם עזרתה של אלן רוארק (סנדרה בולוק), מתמחה למשפטים, עמלים קשה על מנת להביא לזיכויו של האב, תוך שהם ומקורביהם סובלים מאיומים ואלימות מצד אנשי ה'קו קלוקס קלאן'.
צוות השחקנים

מת'יו מקונוהיי - ג'ייק בריגאנס, פרקליטו של קארל לי היילי
סמואל ל. ג'קסון - קארל לי היילי, אביה של טניה, הנאשם
קווין ספייסי - רופוס באקלי, התובע המחוזי
סנדרה בולוק - אלן רוארק, מתמחה למשפטים העוזרת להגנה
פטריק מקגוהן - השופט עומר נוס
אוליבר פלאט - הארי רקס, עו"ד לענייני משפחה וחברו של ג'ייק בריגאנס
צ'ארלס ס. דאטון - אוזי וולס, השריף המחוזי
אשלי ג'אד - קרלה בריגאנס, אשתו של ג'ייק
רוון לארימור קלי - טניה היילי, הילדה בת ה-10 שנאנסה
דונלד סאת'רלנד - לושן ווילבנקס, עו"ד לשעבר ומורו הרוחני של ג'ייק בריגאנס
קיפר סאת'רלנד - פרדי לי קוב, חבר ב'קו קלוקס קלאן' ואחיו של אחד האנסים
ג'ון דיל - טים נאנלי, חבר ב'קו קלוקס קלאן' ומודיע משטרתי
דאג הוצ'יסון - ג'יימס לואיס ווילארד, אחד האנסים
ניקי קאט - בילי ריי קוב, אחד האנסים
ב'ת גראנט - קורה קוב, אמו של בלי ריי קוב, אחד האנסים
כריס קופר - דוויין לוני, ידידו של קארל לי היילי, השוטר שאיבד חצי מרגלו הימנית כתוצאה מהירי של היילי על האנסים
קורטווד סמית' - סטאמפ סיסן, המנהיג המחוזי של ה'קו קלוקס קלאן'
ברנדה פריקר - את'ל טוויטי, מזכירתו לשעבר של ווילבנקס, ומזכירתו בהווה של ג'ייק בריגאנס
אנתוני הילד - ד"ר רודהיוור, הפסיכיאטר המחוזי, עד מטעם התביעה
אלכסנדרה קייל - חנה בריגאנס, בתו של עו"ד ג'ייק בריגאנס
מ. אמט וולש - ד"ר ווילארד טירל בס, פסיכיאטר, עד מטעם ההגנה
פסקה (קולומביה)

פסקה (בספרדית: Pesca) היא עיר במחוז בויאקה שבקולומביה.
פסקה המודרנית התגלתה על ידי הקונקיסטאדור הספרדי, חואן דה סנקט מרטין, לקראת סוף שנת 1548. היא במרחק של 108 קילומטרים מבירת בויאקה, טונחה. העירייה ממוקמת על הרי האנדים ונמצאת בגובה של בין 2,540 ל-4,000 מטרים מעל פני האדמה.
פלפלים (הדפס)

| --- | --- |

 מידע כללי
 צייר:  הדוויג גרוסמן
 תאריך יצירה:  1963
 טכניקה וחומרים:  חיתוך עץ על נייר קוזו
 ממדים בס"מ
 רוחב:  35.5 ס״מ 
 גובה:  32 ס״מ 
 נתונים על היצירה
 מספר יצירה:  A.WC.64 (מספר בארכיון סדנת ההדפס ירושלים)
 מיקום:  עיזבון הדוויג גרוסמן, סדנת ההדפס ירושלים
 
"פלפלים" הוא שמו של הדפס בטכניקה של חיתוך עץ מאת האמנית הדוויג גרוסמן.
היסטוריה

ההדפס "פלפלים" נוצר, כנראה, בראשית שנות ה-60 של המאה ה-20, בטכניקה של חיתוך עץ והודפס על גבי נייר מסוג "קוזו" בגובה של 33 ס"מ, וברוחב של 41.5 ס"מ. העותק המצוי בעזבון האמנית נושא את התאריך 1963. בתקופה התגוררה גרוסמן בגבעתיים, שם הקימה עם בעלה, רודי להמן, בית ספר לאמנות.
ההדפס מציג נושא מסורתי של טבע דומם - ארבעה פלפלים. גרוסמן בחרה להציג את הפלפלים על משטח ריק, המנתק אותם מן הממד הריאלי ומדגיש את האקספרסיביות של הצורות. בנוסף, השתמשה גרוסמן בטכניקת חיתוך-העץ לשם יצירת יחסים של פוזיטיב ונגטיב בתיאור הפלפלים השונים.
היצירה הוצגה בתערוכה "חיתוך עץ בישראל 1928-1986" (1986) שהתקיימה בסדנת ההדפס ירושלים. תצלום היצירה הופיעה בספרו של גדעון עפרת "100 שנות אמנות הדפס בישראל" (סדנת ההדפס ירושלים, 2015).
הערות שוליים

↑  המספור, כמו גם תארוך העבודות ביצירתה של גרוסמן איננו ודאי, והאמנית לא הקפידה על רישום מדויק של יצירותיה. ייתכן שתאריך זה קרוב לזמן ההדפסה של העבודה מן הלוח.
↑  ראו: עפרת, גדעון, חיתוך העץ בישראל 1920-1986, סדנת ההדפס ירושלים, ירושלים, 1986
עיכוב

עיכוב, על פי פרק ג' לחוק סדר הדין הפלילי (סמכויות אכיפה - מעצרים), התשנ"ו-1996, היא הגבלת חירותו של אדם לנוע באופן חופשי. הגבלה זו מסויגת מראש בזמן ובתכלית.
עיכוב על ידי שוטר

בהתאם לחוק יסוד: כבוד האדם וחירותו, פגיעה בזכויותיו של אדם תתקיים רק בתנאי שהיא נועדה לתכלית ראויה. על הפגיעה גם להיות על פי חוק בלבד, במידה שאינה עולה על הנדרש ובאופן ההולם את ערכיה של מדינת ישראל.
עיכוב על ידי שוטר > סיבת ותכלית העיכוב

שוטר רשאי לעכב אדם במקום או להביאו לתחנת המשטרה הקרובה אם התקיימו אחד מהתנאים הבאים:
לשוטר יש יסוד סביר לחשד שהאדם ביצע עבירה או עומד לבצע עבירה, כאשר תכלית העיכוב במקרה זה היא לשם חקירת החשוד.
עיכוב עדים - שוטר רשאי לעכב במקום אדם שהיה עד לביצוע עבירה, כאשר העד יכול למסור מידע הנוגע לעבירה ויש צורך בחקירתו או לשם זימונו לתחנת המשטרה במועד מאוחר יותר. אם לא ניתן לאמת את זהות העד במקום או שיש חשש שהוא לא יתייצב לחקירה במועד, רשאי השוטר לעכבו לתחנת המשטרה.
עיכוב לשם זיהוי אדם - על-פי סעיף 2 לחוק החזקת תעודת זהות והצגתה, התשמ"ג-1982, "תושב שמלאו לו 16 שנים חייב לשאת עמו תמיד תעודת זהות ולהציגה בפני קצין משטרה בכיר, ראש רשות מקומית, שוטר או חייל במילוי תפקידם, כשידרשו זאת ממנו". עם זאת, בפסק דין של בית משפט השלום בקריות נפסק כי מאחר שהצגת תעודת זהות כרוכה בעיכוב, גם אם לזמן קצר, נדרש קיומו של יסוד סביר לחשד גם לצורך זה על-מנת שהדרישה תהיה חוקית. פסיקתו של בית משפט השלום אינה הלכה מחייבת או תקדים.
אם יש לשוטר יסוד סביר לחשוד שקיים צו מעצר או צו מאסר נגד אדם, רשאי הוא לעכבו עד לקבלת עותק מהצו, לצורך ביצוע המעצר. אם לא ניתן לקבל את הצו לשטח ניתנה לשוטר סמכות לעכב את החשוד לתחנת המשטרה.
באופן כללי, בהתאם לרוח חוק "כבוד האדם וחירותו", על השוטר תמיד להעדיף עיכוב על פני מעצר גם כאשר החוק מתיר לו לבצע מעצר.
עיכוב על ידי שוטר > חובות השוטר המעכב

על השוטר המעכב אדם מוטלות החובות הבאות:
הזדהות בשמו והצגת תעודת שוטר וזאת רק אם השוטר נמצא בלבוש אזרחי. אם השוטר לבוש מדים וזהותו ברורה מתוקף הנסיבות, אין חובת הזדהות אלא אם האדם ביקש במפורש לראות תעודת שוטר.
הודעה לאדם על דבר עיכובו. אם יש חשש שההודעה עלולה לסכל את ביצוע העיכוב, לגרום להעלמת ראיות או לפגוע בביטחונו של השוטר המעכב, אין חובת הודעה.
הודעה על סיבת העיכוב אלא אם סיבת העיכוב ברורה בנסיבות העניין ("נתפס על חם" מבצע את העבירה).
בכל מצב, ברגע שחלפו הנסיבות שמנעו את מילוי חובותיו של השוטר, חובה עליו לבצען בהקדם האפשרי.
עיכוב על ידי שוטר > מגבלות העיכוב

על משך העיכוב להיות לא יותר משלוש שעות. חריג לכך הוא במקרים בהם מתבצע עיכוב של מספר מעורבים באותו אירוע, אז רשאי קצין משטרה להאריך את העיכוב בשלוש שעות נוספות, כך שמשך העיכוב לא יעלה על שש שעות. זמן החקירה אינו נכלל בזמן העיכוב. בכל מצב על השוטר המעכב לשאוף לכך שזמן העיכוב יהיה קצר ככל הניתן ויהיה כרוך בטרחה מועטה ככל המתאפשר לאדם המעוכב.
עיכוב על ידי שוטר > עיכוב לא חוקי

שוטר המבצע עיכוב לא חוקי עובר עבירת משמעת על-פי חוק המשטרה: "עריכת חיפוש, ביצוע עיכוב או מעצר או כניסה לרשות היחיד, שלא כדין או שלא בתום לב".
בפסיקת בית המשפט נקבע כי אדם שמעוכב שלא כדין על ידי שוטר רשאי להשתמש בכוח סביר ומידתי (כגון דחיפה ללא גרימת חבלה) כדי להשתחרר מהעיכוב הלא חוקי, והדבר לא יביא להרשעתו בביצוע עבירה (כגון תקיפת או הכשלת שוטר).
עיכוב לא חוקי עשוי להיות בסיס לתביעת נזיקין נגד המשטרה.
עיכוב על ידי אדם שאינו שוטר

במדינות רבות, החוק מתיר לכל אדם לעכב אדם אחר, שביצע עבירות מסוימות, עד לבואו של שוטר. החוקים במדינות שונות נבדלים בעבירות עליהם מותר לאזרח שאינו שוטר לעכב אדם אחר והתנאים הנלווים הנדרשים.
עיכוב על ידי אדם שאינו שוטר > ישראל

בישראל, כל אדם רשאי לעכב חשוד שביצע, בנוכחות המעכב, עבירת אלימות, פשע, גנבה או עבירה שגרמה נזק של ממש לרכוש. במידה שאדם אחר, הקורא לעזרה, הצביע בפני אדם על חשוד בעבירה כפי שפורטו לעיל, רשאי האדם לעכב את החשוד אך ורק אם יש חשש שהחשוד ימלט או שזהותו אינה ידועה. בדומה לשוטרים, גם האדם המעכב אינו רשאי לעכב חשוד למעלה משלוש שעות, ומוטלת עליו החובה למסור אותו ללא דיחוי לשוטר. המעכב רשאי להפעיל כוח סביר כדי להתגבר על התנגדות המעוכב, בתנאי שהשימוש בכוח לא יגרום למעוכב חבלה.
עיכוב על ידי אדם שאינו שוטר > ישראל > גלגולי החקיקה בישראל

סמכות של כל אדם לעכב חשוד נקבעה בעבר בחוק סדר הדין הפלילי (מאסר וחיפושים), סעיף 5, בו נקבע שכל אדם רשאי לעכב אדם רק אם המעוכב עבר בפני המעכב עבירה שדינה מוות או עבודת פרך. בהמשך שונה הנוסח ונקבע שכל אדם רשאי לעצור אדם שביצע בפניו פשע. צמצום הסמכות רק לעבירות של פשע הביא לביקורת מצד שופטים וביקורת ציבורית על שופטים שזיכו אנשים שהשתמשו בכח כדי להשתחרר מעיכוב לא חוקי. בשנת 1997 במסגרת הסדרה של נושא המעצרים, תוקן חוק סדר הדין הפלילי (סמכויות אכיפה - מעצרים), כדי לקבוע בו את סמכויות העיכוב ואלו הוסרו מפקודת סדר הדין הפלילי (מעצר וחיפוש). כיום, כל אדם רשאי לעכב אדם שביצע בפניו עבירה של אלימות, פשע, גנבה או נזק של ממש לרכוש.
עיכוב על ידי אדם שאינו שוטר > ישראל > חוק סמכויות לשם שמירה על ביטחון הציבור

בעקבות חקיקת חוק סמכויות לשם שמירה על ביטחון הציבור, תשס"ה-2005, העניק המחוקק סמכויות עיכוב לחיילים ומאבטחים, שהשר לביטחון פנים הסמיך אותם לביצוע פעולות אבטחה ושמירה על ביטחון הציבור, במקומות המפורטים בחוק. לפי החוק, רשאי חייל או מאבטח לעכב אדם עד לבואו של שוטר אם מתעורר חשד שאותו אדם נושא נשק או מתכוון לעשות שימוש בנשק. חייל שהוסמך לשמש כמאבטח בתחנת הסעה או בנקודת בדיקה בין ישראל לבין יהודה ושומרון וחבל עזה מוסמך לעכב אדם גם אם מתעורר חשד שאותו אדם מתכוון לבצע עבירה המסכנת את ביטחון האדם, הציבור או המדינה.
עיכוב על ידי אדם שאינו שוטר > קנדה

בקנדה, כל אדם רשאי לעכב חשוד בעבירה פדרלית (indictable offence), שביצע את העבירה בפניו או שהוא מאמין על סמך יסוד סביר שהחשוד ביצע את העבירה והוא בורח מאדם שיש לו סמכות חוקית לעכבו. החוק בקנדה מתיר בנוסף לכך לבעל רכוש לעכב חשוד בפגיעה ברכושו בפניו. בשנת 2012 תוקן החוק באופן המתיר לבעל הרכוש לבצע את העיכוב תוך זמן סביר מביצוע העבירה.
הערות שוליים

↑  פקודות המשטרה - עיכוב, מעצר ושחרור, פורסם על ידי משטרת ישראל, 2023
↑  ת"פ (קריות) 14037-03-09, מדינת ישראל נ' יצחק ניסים, ניתן ב-4 באוקטובר 2011
↑  רויטל חובל, בית המשפט: אין חובה להציג תעודת זהות לדרישת שוטר, באתר הארץ, 5 בדצמבר 2011
↑  עיכוב, באתר כל זכות
↑  התנגדות לעיכוב לא חוקי: מה הוביל לזיכוי אישה שסירבה להזדהות בפני שוטרת והתנגדה למעצר?, באתר דין - עורכי דין ומידע משפטי בישראל, ‏2023
↑  פרוצידורה פלילית (מאסר וחיפושים), אתר נבו
↑  פקודת סדר הדין הפלילי (מעצר וחיפוש)
↑  שופט מצביע על ליקוי בחוק, הצופה, 1 בדצמבר 1957
↑  דוד זוהר, שופט: לאזרח אסור ללכוד חשוד המבצע עוון לעיניו, מעריב, 31 ביולי 1984
↑  חוק סדר הדין הפלילי (סמכויות אכיפה – מעצרים), תשנ"ו-1996
↑  Citizen’s Arrest and Self-defence Act
| --- | --- |
בקרת זהויות :  NLI: 987007550423805171  LCCN: sh85037293  NKC: ph211781
פול דייוויס

פול וינסנט דייוויס (אנגלית: Paul Vincent Davis; נולד ב-9 בדצמבר 1961) הוא כדורגלן עבר אנגלי.
דייוויס נולד בדולוויץ' שבלונדון. ב-1977 הוא חתם בארסנל כשחקן חובב, ושנה אחת לאחר מכן הפך למקצוען. דייוויס היה קשר שרגלו הדומיננטית הייתה השמאלית, והוא ערך את הופעת הבכורה שלו ב-1980 בדרבי של צפון לונדון נגד טוטנהאם הוטספר, ובתוך שנה הפך לשחקן הרכב קבוע בארסנל ולחבר נבחרת אנגליה עד גיל 21.
דייוויס היה חלק מהסגל המצליח של ארסנל בשלהי שנות ה-80, וזכה עמו בגביע הליגה ב-1987 ובאליפות הליגה ב-1989 ו-1991. אולם, הקריירה שלו הייתה רצופה בפציעות, והוכתמה על ידי תקרית אלימה ב-1988 כאשר דייוויס שבר את הלסת של גלן קוקריל, קשרה של סאות'המפטון. השופט והקוונים במשחק בין ארסנל לסאות'המפטון לא הבחינו באירוע, שהיה אחד מהראשונים שבהם נעזרו בצילומי טלוויזיה כדי להעניש את השחקן; דייוויס הורחק מתשעה משחקים, שהיה העונש הארוך ביותר שניתן על תקרית מסוג זה, ונקנס בסכום של 3,000£.
למרות שדייוויס הפך לשחקן משני בסתיו 1991 הוא הצליח להתבלט פעם נוספת, כאשר שיחק במשחקי הגמר של גביע הליגה וגביע ה-FA ב-1993, בהם ניצחו שחקני ארסנל וזכו בדאבל גביעים. דייוויס שיחק גם בגמר גביע המחזיקות נגד פארמה בשנה שלאחר מכן. בקיץ 1995 שוחרר דייוויס מארסנל ללא תשלום; למרות פציעותיו הוא שיחק במדי ארסנל ב-447 משחקים, בהם הבקיע 37 שערים. הוא מעולם לא זומן לנבחרת אנגליה, למרות מספר הופעות בנבחרת עד גיל 21 ובנבחרת הנוער.
לאחר שעזב את ארסנל הוא הצטרף למשך זמן קצר לסטאבק מליגת העל הנורווגית. דייוויס שיחק רק פעם אחת כמחליף בסטאבק, והחליט לחזור ללונדון ולהצטרף לברנטפורד, לפני שנאלץ לפרוש כתוצאה מפציעה. דייוויס חזר לארסנל כמאמן ילדים, ועזב את המועדון פעם נוספת ב-2003. ב-17 באוקטובר 2005 הוא התמנה לעוזרו של פול גסקוין בקטרינג טאון, אך החזיק בתפקיד זה במשך שישה שבועות בלבד; הוא עזב את קטרינג ביחד עם גסקוין ב-5 בדצמבר 2005.
פבלו שרייבר

| --- | --- |

 לידה:  26 באפריל 1978 (בן 46) קנדה קולומביה הבריטית, קנדה
 מדינה:  ארצות הברית ארצות הברית
 תקופת הפעילות:  מ-2001
 מקום לימודים:  אוניברסיטת קרנגי מלון  אוניברסיטת סן פרנסיסקו 
 מספר צאצאים:  2 
 פרופיל ב-IMDb
 
פבלו טיל שרייבר (באנגלית: Pablo Tell Schreiber; נולד ב-26 באפריל 1978) הוא שחקן קולנוע וטלוויזיה קנדי-אמריקאי. מוכר בשל גילום הדמות ניק סובוטקה בסדרה הדרמה "הסמויה" ברשת HBO, ועל גילום התפקיד ג'ורג' מנדז בסדרה הקומית "כתום זה השחור החדש" בנטפליקס. הוא היה מועמד לפרס טוני עבור הופעתו במחזה "להתעורר ולשיר!" בברודוויי.
ילדותו ונעוריו

שרייבר נולד בקומונה היפית בעיירת יאמיר בקולומביה הבריטית שבקנדה, להורים נוצרים ממוצא גרמני, בריטי, צרפתי, הולנדי, וסקנדינבי. כאשר הוא היה בן שישה חודשים, עבר עם משפחתו לווינלו, עיירה אשר לא רחוקה מיאמיר. אביו האמריקאי, טיל קרול שרייבר, היה שחקן, וכך גם אחיו-למחצה ממנו, השחקן ליב שרייבר (שנולד לאשתו הראשונה של אביהם). אימו הקנדית, לוריין ריאבלי, היא קנדית העוסקת בפסיכותרפיה. שרייבר קרוי על שם המשורר הצ'יליאני פבלו נרודה (אבא שלו היה בקיא בעניין הספרות). הוריו נפרדו כשהיה בן 12 ושרייבר עבר לסיאטל, וושינגטון, ארצות הברית עם אביו. אחרי התיכון, שרייבר נרשם לאוניברסיטת סן פרנסיסקו, שם הוא קיווה לזכות במקום בקבוצת הכדורסל. מאוחר יותר הוא הועבר לאוניברסיטת קרנגי מלון הממוקמת בפיטסבורג, פנסילבניה, וסיים את לימודיו בשנת 2000 עם תואר ראשון בתיאטרון.
קריירה

הוא הופיע בסרטים: "השליח ממנצ'וריה", "שליטי דוגטאון" ו"שמחתודהעודבבקשה" הוא גם שיחק בתפקיד חוזר בסדרת הדרמה "חוק וסדר: מדור מיוחד" בתפקיד של אנס וסאדיסט, והופיע בסדרה "כיבוי אורות" ברשת FX.
בשנת 2011, כיכב שרייבר במחזה של אוף ברודוויי "מגרש משחקים מבעית" בתיאטרון הבמה השנייה. הוא הופיע בעונה השביעית של סדרת הדרמה "העשב של השכן" בדמותו של דימיטרי, ספק הסמים של ננסי.
אתר BuddyTV דירגו אותו ברשימת "הגברים הסקסיים בטלוויזיה לשנת 2011" במקום ה-77.
באוקטובר 2012, שרייבר קיבל את התפקיד החוזר של ג'ורג' "Pornstache" מנדז בסדרת הדרמה המקורית של נטפליקס "כתום זה השחור החדש". ב-26 בפברואר 2013, החל לגלם את דמותו של וירג'יל בסדרת הדרמה "איירונסייד" ברשת NBC, הסדרה מהווה אתחול מחדש לסדרה באותו השם משנת 1967.
על תפקידו ב"כתום זה השחור החדש" שרייבר זכה בפרס "אנחנו אוהבים לשנוא אותך" (We Love To Hate You) לשנת 2014 בפרסי צעירי הוליווד.
בשנת 2016, הוא שיחק בתפקיד ראשי של כריס "טנטו" פארונטו חבר צוות לשעבר ביחידת הריינג'רס של צבא ארצות הברית בסרט המלחמה "13 שעות: החיילים הסודיים של בנגאזי". את הסרט ביים והפיק מייקל ביי, והוא מבוסס על הספר "13 שעות" של מיטשל זאקוף, משנת 2014. שרייבר בריאיון עם "Comicbook" הביע עניין בגילום וולברין בסרט "X-Men" עם יו ג'קמן שכבר עזב את התפקיד. בשנת 2017 חזר לשחק למספר פרקים בעונה החמישית של "כתום זה השחור החדש" את דמותו של ג'ורג' מנדז.
חיים אישיים

שרייבר נישא למורת יוגה ג'סיקה מורטי ב-2007. הם התרגשו ב-2014. לזוג שני ילדים - טימוטי ודנטה
פילמוגרפיה > קולנוע

| שנה | סרט | דמות | הערות |
| --- | --- | --- | --- |
| 2001 | ילד בועה | טוד |  |
| 2003 | ילד המאדג' | ברנט |  |
| 2004 | השליח ממנצ'וריה | אדי אינגרם |  |
| 2004 | הזמנה להתאבדות | קז'ימייז' "קאז" מאלק |  |
| 2005 | שליטי דוגטאון | סטייסיק |  |

| 2008 | Quid Pro Quo | ברוסטר |  |
| 2008 | ויקי כריסטינה ברצלונה | בן |  |
| 2008 | לילות ברודנטה | צ'ארלי טורלסון |  |
| 2008 | הבן המועדף | דייוויד פקסטון | גם מפיק-שותף |
| 2009 | פריצה כלפי מעלה | טרנר |  |
| 2009 | המסגירים | ברנרד קוצ'ס |  |
| 2010 | שמחתודהעודבבקשה | צ'ארלי |  |
| 2012 | Allegiance | סגן אלק צ'יימברס |  |
| 2014 | שימור | שון נירי |  |
| 2014 | פורט בליס | סמ"ר דונובן |  |
| 2014 | אחרי | כריסטיאן ולנטינו |  |
| 2015 | הדרמטיים | בריאן מייסי |  |
| 2016 | 13 שעות: הסוד חיילים של בנגאזי | כריס "טנטו" פארונטו |   |
| 2016 | הבת של המלך  | ד"ר לייברת'ה |  |
| 2017 | Thumper | וויט ריברס |  |
| 2017 | All Summers End | קונרד סטיבנס המבוגר |  |
| 2018 | מאורת הגנבים | מרימן |  |
| 2018 | האדם הראשון | ג'יימס לוול |  |
| 2020 | לשטן יש שם | אזקיאל |  |
| 2021 | Traces | דמיאן שיאה |  |
| 2021 | Lorelei | ויילנד |  |
| 2022 | The King's Daughter‏ | ד"ר לאברת' |  |
פילמוגרפיה > טלוויזיה

| שנה | שם | דמות | הערות |
| --- | --- | --- | --- |
| 2003, 2008 | הסמויה | Nickolas "Nick" Sobotka | 13 פרקים |
| 2003 | בית צבוע | Hank Spruill | סרט טלוויזיה |
| 2005 | חוק וסדר: כוונה פלילית | Ed Lang | Episode: "The Unblinking Eye" |
| 2005 | אל תוך האש | Sandy Manetti | סרט טלוויזיה |
| 2006 | חוק וסדר | Kevin Boatman | Episode: "America, Inc." |
| 2007 | חוק וסדר: מדור מיוחד | Dan Kozlowski | Episode: "Haystack" |
| 2007 | The | Mitchell Carr | Episode: "When the Door Opens" |
| 2008 | צהוב! | Jason Konkey | 3 פרקים |
| 2008 | Fear Itself | Mattingley | Episode: "Eater" |
| 2008 | נשות הצבא | Tim | 3 פרקים |
| 2008 | Life on Mars | Kim Trent | Episode: "The Real Adventures of the Unreal Sam Tyler" |
| 2009 | The | Officer Delaney | Episode: "Capone" |
| 2009 | מספ7ים | Tal Feigenbaum | 2 פרקים |
| 2009 | פילדלפיה זורחת | Ricky Falcone | Episode: "A Very Sunny Christmas" |
| 2009 | שלושה נהרות | Nick | Episode: "The Kindness of Strangers" |
| 2010 | מדיום | Jeremy Kiernan | Episode: "An Everlasting Love" |
| 2011 | כיבוי אורות | Johnny Leary | תפקיד ראשי, 13 פרקים |
| 2011 | The | Gregory Mars | Episode: "Ham Sandwich" |
| 2011–2012 | העשב של השכן | Demetri Ravitch | 8 פרקים |
| 2011–2012 | איש מחונן | Anton Little Creek | תפקיד ראשי, 16 פרקים |
| 2012 | מבוקש | Tommy Clay | Episode: "Matsya Nyaya" |
| 2012 | Made in Jersey | Luke Aaronson | Episode: "Pilot" |
| 2013 | צווארון לבן | JB Bellmiere | Episode: "The Original" |
| 2013 | Muhammad Ali's Greatest Fight | Covert Becker | סרט טלוויזיה |
| 2013–2014 | חוק וסדר: מדור מיוחד | William Lewis | 8 פרקים |
| 2013–2017 | כתום זה השחור החדש | George "Pornstache" Mendez | 18 פרקים   Nominated—Primetime Emmy Award for Outstanding Guest Actor in a Drama Series |
| 2013 | Ironside | Virgil | תפקיד ראשי, 9 פרקים |
| 2015 | על הקצה | Lt. Cmdr. Zeke "Z-Pak" Tilson | תפקיד ראשי |
| 2017-הווה | אלים אמריקאים | Mad Sweeney | תפקיד ראשי |
| 2020 | להגן על ג'ייקוב | ניל לוגודיס | תפקיד משני |
| 2022 | Halo | מאסטר צ'יף | תפקיד ראשי |
| 2022 | קנדי | דייוויד אלן גור (אנ') | מיני-סדרה |
| TBA | His & Hers | ריצ'רד | סדרה עתידית של נטפליקס |
הערות שוליים

↑  "Winlaw-raised actor appears on Jimmy Kimmel Live!". Nelson Star. Black Press. 17 ביוני 2014. נבדק ב-25 ביוני 2014. {{cite web}}:  (עזרה)
↑  Cohen, Stefanie (16 בינואר 2011). "Liev it to brother!". New York Post. נבדק ב-11 במרץ 2012. {{cite web}}:  (עזרה)
↑  Sessums, Kevin (1 בפברואר 2011). "Pablo Schreiber on His New Off-Broadway Play". The Daily Beast. The Newsweek Daily Beast Company. נבדק ב-12 ביוני 2012. {{cite web}}:  (עזרה)
↑  "BROADWAY STAR PABLO SCHREIBER MAKES HIS NAME". MSN Wonderwall. 21 במאי 2009. אורכב מ-המקור ב-2014-01-02. נבדק ב-1 בינואר 2014. {{cite web}}:  (עזרה)
↑  Goldberg, Lesley (26 במאי 2011). "Martin Short, Aidan Quinn, Lindsay Sloane Join 'Weeds'". The Hollywood Reporter. Prometheus Global Media. נבדק ב-27 במאי 2011. {{cite web}}:  (עזרה)
↑  "TV's 100 Sexiest Men of 2011". BuddyTV. נבדק ב-9 במרץ 2012. {{cite web}}:  (עזרה)
↑  Goldberg, Lesley (5 באוקטובר 2012). "'Weeds' Alums Join Netflix's 'Orange Is the New Black' (Exclusive)". The Hollywood Reporter. Prometheus Global Media. נבדק ב-23 ביולי 2013. {{cite web}}:  (עזרה)
↑  Andreeva, Nellie (26 בפברואר 2013). "Patrick Flueger Cast In NBC Pilot 'Hatfields & McCoys', Pablo Schreiber Joins 'Ironside'". Deadline.com. PMC. נבדק ב-23 ביולי 2013. {{cite web}}:  (עזרה)
↑  Leanne Bayley. "Young Hollywood Awards 2014: The FULL winners list". Glamour. אורכב מ-המקור ב-2015-09-08. נבדק ב-28 ביולי 2014. {{cite web}}:  (עזרה)
↑  Kroll, Justin (3 בפברואר 2015). "'Orange is the New Black' Actor Pablo Schreiber Joins Michael Bay's '13 Hours' (EXCLUSIVE)". variety.com. נבדק ב-5 בפברואר 2015. {{cite news}}:  (עזרה)
↑  'Orange Is the New Black' Star -- Forget Separation ... Let's Skip Right to the Divorce, TMZ (באנגלית)
| --- | --- |
בקרת זהויות :  BIBSYS: 1665642634768  BNE: XX5707808  BnF: cb177756626 (data)  GND: 1083045652  ISNI: 0000 0000 5048 2707  LCCN: n2007001228  NKC: xx0227392  NLK: KAC2020M6221  NTA: 417588623  SUDOC: 233453458  VIAF: 6836525   WorldCat (עם VIAF): 6836525
פלאנטז' (אמסטרדם)

|  מידע |
| --- | --- |
 עיר:  עיריית אמסטרדם 
 קואורדינטות:  52°21′57″N 4°54′43″E﻿ / ﻿52.3658°N 4.912°E﻿ / 52.3658; 4.912
  המיקום של הרובע באמסטרדם
 
פלאנטז' (בהולנדית: Plantage) הוא רובע היסטורי במרכז העיר אמסטרדם שבהולנד.
ברובע גרו 1,805 תושבים נכון ל-1 בינואר 2020.
הרובע פותח לראשונה בסוף המאה ה-17 כמיקום בו הסוחרים העשירים של העיר בנו את אחוזותיהם. האזור היה ידוע באדמתו הפורייה ובקרבתו לנהר אמסטל, אשר הפך אותו למיקום אידיאלי לגנים ולחקלאות. עם הזמן, הרובע התפתח למוקד למוסדות תרבותיים ומדעיים. במאה ה-19 הוסבו רבים מהאחוזות לפארקים ציבוריים, גני חיות ומוזיאונים. כיום נמצאים ברובע מספר מוקדי עניין בולטים, בהם גן החיות המלכותי נטורה ארטיס מגיסטרה, הגנים הבוטניים של אמסטרדם, והמוזיאון להיסטוריה יהודית.
השכונה כוללת גם מגוון רחב של חנויות, מסעדות ובתי קפה, וכמו גם כמה פארקים ואזורים ירוקים. חלק גדול מהבניינים ברובע הם מבנים היסטוריים עם סגנונות אדריכליים ייחודיים אשר מוסיפים לקסם של הרובע.
מוקדי עניין

ארמיטאז' אמסטרדם
המוזיאון הימי של הולנד
מוזיאון המחתרת ההולנדית
נטורה ארטיס מגיסטרה - גן החיות הוותיק ביותר בהולנד והגדול ביותר במדינה.
התיאטרון ההולנדי
הגנים הבוטניים של אמסטרדם
מוזיאון בית רמברנדט
המוזיאון להיסטוריה יהודית
גלריית תמונות

ארמיטאז' אמסטרדם
גן החיות ארטיס
חזית התיאטרון ההולנדי
עיכוב בהתבגרות המינית

| --- | --- |
 תחום:  אנדוקרינולוגיה 
 טיפול:  fluoxymesterone 
 קישורים ומאגרי מידע
 MeSH:  D011628
 סיווגים
 ICD-10:  E30.0 
 ICD-11:  5A91 
 
עיכוב בהתבגרות המינית (באנגלית: Delayed puberty), נקרא גם "סריסנות", הוא ביטוי למצב של היעדר הופעת מאפייני מין אצל המתבגר, ביחס לזמן הטבעי באוכלוסייה. היקף התופעה הוא כ-2% בקרב מתבגרים באוכלוסיית ארצות הברית.
הגדרה רפואית

התבגרות מינית היא תהליך של שינויים פיזיולוגיים בגוף האדם (בדרך כלל הורמונליים), המביאים את איברי הרבייה לכדי בשלות. עיכוב בהתבגרות המינית בא לידי ביטוי באי-גדילה של האשכים אצל מתבגרים או באי-התפתחות של החזה אצל מתבגרות בגילאים שגבוהים בשתי סטיות תקן מעל ממוצע הגילאים באוכלוסייה שבו התהליכים הללו מתרחשים (גילאי 14 בקרב בנים, ו-13 בקרב בנות). הגדרה של עיכוב בהתבגרות המינית תלויה בעיקר ברקע האתני של המתבגר, כפי שניתן לראות בקרב נערות ממוצאים אתניים שונים בארצות הברית. אצל בנות קווקזיות והיספניות, למשל, עיכוב בהתבגרות המינית מתבטא בהיעדר התפתחות שד בגיל 12.8, ובקרב בנות אפריקאיות הגיל הוא 12.4. בקרב מתבגרות מצפון אמריקה, למשל, העיכוב בהתבגרות המינית מוגדר כאשר התפתחות השד לא החלה עד גיל 13, המחזור החודשי לא החל עד גיל 16, ואין קצב צמיחה מוגבר שמאפיין את גיל ההתבגרות. עם זאת, היעדר וסת עד גיל 15, ייחשב באופן כללי לעיכוב בהתבגרות המינית בכל רקע אתני.
תחילת גיל ההתבגרות מושפעת מהגורמים הבאים - גנטיקה, בריאות כללית, מצב סוציו-אקונומי וחשיפה לסביבה. אצל ילדים החיים קרוב יותר לקו המשווה, בגבהים נמוכים יחסית, בערים ובאזורים עירוניים אחרים - תהליך ההתבגרות מתחיל מוקדם יותר לעומת מקביליהם. בנוסף לכך, השמנת יתר עשויה להוביל לתחילת גיל התבגרות מוקדם יותר.
אף שהיעדר שיער ערווה או בית שחי שכיח בקרב ילדים שסובלים מעיכוב בהתבגרות המינית, קיומן של שערות אלה נובע מהפרשתם של הורמוני המין באדרנל, ואין לו קשר להורמונים שמיוצרים בשחלות או באשכים.